stanford-oval/wikipedia huggingface dataset:
דיסקוגרפיה של מייקל ג'קסון
אלבומים > אלבומים נבחרים אחרים (אוספים, רמיקסים וכו')

| שנה | פרטי אלבום | מיקום שיא במצעדים> ארצות הברית  | מיקום שיא במצעדים> אוסטרליה  | מיקום שיא במצעדים> אוסטריה  | מיקום שיא במצעדים> קנדה  | מיקום שיא במצעדים> צרפת  | מיקום שיא במצעדים> גרמניה  | מיקום שיא במצעדים> איטליה  | מיקום שיא במצעדים> יפן  | מיקום שיא במצעדים> הולנד  | מיקום שיא במצעדים> נורווגיה  | מיקום שיא במצעדים> ניו זילנד  | מיקום שיא במצעדים> ספרד  | מיקום שיא במצעדים> שוודיה  | מיקום שיא במצעדים> שווייץ  | מיקום שיא במצעדים> בריטניה  | מכירות | תואר |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 1997 | Blood on the Dance Floor: HIStory in the Mix אלבום רמיקסים  יצא: 11 במאי 1997  חברת תקליטים: אפיק | 24 | 2 | 2 | 16 | 1 | 2 | 6 | 12 | 1 | 2 | 1 | 1 | 4 | 2 | 1 | 6 מיליון |  ארצות הברית: פלטינה  אוסטרליה: פלטינה  בריטניה: פלטינה  ניו זילנד: פלטינה |
| 2003 | Number Ones אלבום אוסף  יצא: 11 במאי 1997  חברת תקליטים: אפיק | 13 | 2 | 11 | 1 | 5 | 2 | 15 | 6 | 17 | 36 | 1 | 17 | 10 | 9 | 1 | 13 מיליון |  ארצות הברית: פלטינה  אוסטרליה: פלטינה  בריטניה: פלטינה  ניו זילנד: פלטינה |
| 2009 | Jackson's This Is It  אלבום אוסף  יצא: 26 באוקטובר 2009  חברת תקליטים: אפיק | 1 | 2 | 2 | 1 | 1 | 3 | 1 | 1 | 1 | 3 | 1 | 3 | 1 | 2 | 3 | 2.4 מיליון |  ארצות הברית: פלטינה × 2  בריטניה: פלטינה  איטליה: פלטינה × 4  קנדה: פלטינה × 2 |
| 2010 | ‏Michael ‏ אלבום אוסף  יצא: 10 בדצמבר 2010  חברת תקליטים: אפיק | 3 | 10 | 1 | 2 | 4 | 1 | 1 | 3 | 1 | 4 | 10 | 2 | 1 | 2 | 4 | 3 מיליון |  ארצות הברית: פלטינה  צרפת: פלטינה × 2  בריטניה: פלטינה  גרמניה: פלטינה |
סינגלים > סינגלים אחרים (שיתופי פעולה עם אמנים אחרים, סינגלים שיצאו רק ברדיו וכו')

| שנה | פרטי אלבום | מיקום שיא במצעדים> ארצות הברית | מיקום שיא במצעדים> אוסטרליה | מיקום שיא במצעדים> אוסטריה | מיקום שיא במצעדים> קנדה | מיקום שיא במצעדים> צרפת | מיקום שיא במצעדים> גרמניה | מיקום שיא במצעדים> איטליה | מיקום שיא במצעדים> הולנד | מיקום שיא במצעדים> נורווגיה | מיקום שיא במצעדים> ניו זילנד | מיקום שיא במצעדים> ספרד | מיקום שיא במצעדים> שוודיה | מיקום שיא במצעדים> שווייץ | מיקום שיא במצעדים> בריטניה | אלבום |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 1978 | ‏"Ease on Down the Road"‏ | 41 | — | — | 35 | — | — | — | 47 | — | — | — | — | — | 45 | The Wiz |
| 1979 | "You Can't Win" | 81 | — | — | — | — | — | — | — | — | — | — | — | — | — | The Wiz |
| 1979 | "A Brand New Day" | — | — | — | — | — | — | — | 1 | — | — | — | — | — | — | The Wiz |
| 1982 | ‏"Muscles"בביצוע דיאנה רוס‏ | 10 | — | — | 18 | — | 69 | — | 10 | — | 18 | 12 | 6 | — | 15 | Silk Electric |
| 1983 | ‏"Say Say Say"עם פול מקרטני‏ | 1 | 4 | 10 | 1 | 2 | 12 | 1 | 4 | 1 | 12 | 1 | 1 | 2 | 2 | Pipes of Peace |
| 1984 | ‏"Somebody's Watching Me" עם רוקוול וג'רמיין ג'קסון‏ | 2 | 12 | 14 | 2 | 5 | 2 | 14 | 2 | 7 | 5 | 1 | 4 | 3 | 6 | Somebody's Watching Me |
| 1984 | ‏"Centipede"בביצוע ריבי ג'קסון‏ | 24 | 97 | — | — | — | — | — | — | — | — | 4 | — | — | — | Centipede |
| 1985 | ‏"We Are the World" (כחבר מ"ארצות הברית למען אפריקה")‏ | 1 | 1 | 2 | 1 | 1 | 2 | 1 | 1 | 1 | 1 | 1 | 1 | 1 | 1 | ‏We Are the World‏ |
| 1985 | ‏"Eaten Alive"עם דיאנה רוס‏ | 77 | 81 | — | 79 | — | 38 | 10 | 26 | — | 26 | — | 14 | 17 | 71 | Eaten Alive |
| 1987 | ‏"Get It‏"עם סטיבי וונדר‏ | 80 | — | — | — | 49 | — | — | 14 | — | — | 19 | — | — | 37 | Characters |
| 1990 | ‏Do the Bartman עם הסימפסונים‏ | — | 1 | 17 | 14 | — | 5 | — | 2 | 1 | 1 | 2 | 3 | 12 | 1 | The Simpsons Sing the Blues |
| 1993 | ‏"Whatzupwitu" עם אדי מרפי‏ | 121 | — | — | — | 36 | — | — | — | — | — | — | — | — | — | Love's Alright |
| 1995 | ‏"Why"עם 3T‏ | 112 | 46 | 21 | — | 9 | 29 | — | 10 | — | 9 | — | 14 | 11 | 2 | Brotherhood |
| 1995 | ‏"I Need You" עם 3T‏ | — | 17 | — | — | 5 | 22 | — | 5 | — | 30 | — | 42 | 9 | 3 | Brotherhood |
| 2001 | ‏"Butterflies"‏ | 14 | — | — | — | — | — | — | — | — | — | — | — | — | — | Invincible |
דמבה בה

דמבה בה (בצרפתית: Demba Ba; נולד ב-25 במאי 1985) הוא כדורגלן עבר צרפתי-סנגלי ששיחק בעמדת החלוץ.
קריירת מועדונים

בה התחיל את הקריירה שלו בשנת 2005 כאשר חתם ברואן. כבר בעונתו הראשונה במועדון הבקיע 22 שערים ב-26 משחקים, ובקיץ 2006 חתם במוסקרון. באוגוסט 2006 נפצע והחמיץ את רוב שלבי העונה. באפריל 2007 חזר לשחק והבקיע 8 שערים ב-12 משחקים.
ב-29 באוגוסט 2007, חתם בהופנהיים. בה היה שותף לעלייה ההיסטורית של המועדון לבונדסליגה. בעונת 2008/2009 הבקיע 14 שערים בליגה. ביולי 2009, סיכם בשטוטגרט, אך המהלך לא יצא לפועל, לאחר שנכשל בבדיקות הרפואיות. בדצמבר 2009 האריך את חוזהו עד 2013.
ב-18 בינואר 2011 עזב את הופנהיים וחתם בוסטהאם יונייטד ל-3 שנים. ב-6 בפברואר 2011, ערך את הופעת הבכורה שלו בהפסד 0–1 נגד ברמינגהאם סיטי. בסיום העונה המועדון ירד ליגה, ובה הפך לשחקן חופשי לאחר שניצל את הסעיף בחוזהו המאפשר לו לעשות זאת.
ב-17 ביוני 2011, בה בניוקאסל יונייטד לשלוש שנים. ב-13 באוגוסט 2011 ערך את הופעת הבכורה שלו בתיקו 0-0 נגד ארסנל. ב-24 בספטמבר 2011 הבקיע את שעריו הראשונים במועדון כאשר כבש שלושער בניצחון 1–3 נגד בלקברן רוברס. הוא הבקיע שלושער נוסף בניצחון 1–3 נגד סטוק סיטי. בדצמבר 2011 זכה בתואר שחקן החודש בפרמייר ליג. את העונה סיים בתור מלך השערים של המועדון עם 16 שערים. לפני תחילת עונת 2012/2013 זכה עם המועדון בגביע גוודיאנה. ב-17 בספטמבר 2012, הוא הבקיע את השער ה-1000 של ניוקאסל בפרמייר ליג בתיקו 2-2 נגד אברטון.
ב-4 בינואר 2013, בה חתם בצ'לסי, לשלוש וחצי שנים במועדון והפך לשחקן הסנגלי הראשון אי פעם במועדון. ב-5 בינואר 2013 בה ערך את הופעת הבכורה שלו נגד סאות'המפטון במסגרת הסיבוב השלישי של הגביע האנגלי, בהופעתו הראשונה הבקיע צמד בניצחון 1–5 של קבוצתו. ב-16 בינואר ערך את הופעת הבכורה שלו נגד סאות'המפטון בה הוא גם הבקיע את שער הבכורה שלו. ב-6 בנובמבר 2013 הבקיע את שער הבכורה שלו באירופה בניצחון 0–3 נגד שאלקה 04 שהיה גם שער הבכורה שלו לעונת 2013/2014. את עונת 2013/2014 הוא סיים עם 5 שערים בלבד ב-19 משחקים.
לאחר הגעתו של דייגו קוסטה, ב-16 ביולי 2014 חתם בבשיקטש הטורקית תמורת 8 מיליון פאונד. ב-30 ביולי 2014 בה ערך את הופעת הבכורה שלו במועדון בניצחון 1–2 נגד פיינורד במסגרת מוקדמות ליגת האלופות. שבוע לאחר מכן כבש שלושער ראשון במועדון בניצחון 1–3 נגד פיינורד.
ב-28 ביוני 2015 חתם ל-3 שנים בשאנגחאי שנחווה. ב-17 ביולי 2016 במהלך משחק ליגה נגד שאנגחאי SIPG, שבר בה את רגלו לאחר התנגשות עם סאן צ'יאנג. ב-31 בינואר 2017 חזר בה לבשיקטש והושאל עד לסוף העונה. ב-31 בינואר 2018 חתם בה בגזטפה הטורקית עד לסוף העונה. ב-16 ביוני 2018 חזר לשאנגחאי שנחווה. ב-22 בינואר 2019 הושאל לאיסטנבול בשאקשהיר עד לסוף העונה.
ב-19 ביוני 2021 חתם בה על חוזה לשנה בלוגאנו השווייצרית.
ב-13 בספטמבר 2021 פרש בה ממשחק פעיל.
נבחרת לאומית

בה שנולד בצרפת, בחר לייצג את נבחרת סנגל ארץ הולדתם של הוריו. ביוני 2007 ערך את הופעת הבכורה שלו בנבחרת נגד טנזניה. בה השתתף עם הנבחרת בגביע אפריקה לאומות 2012. לזכותו של בה 4 שערים ב-17 משחקים.
הגברת נעלמת (סרט, 2013)

| --- | --- |

כרזת הסרט
 מבוסס על:  הרומן "The Wheel Spin" מאת אתל לינה וייט
 בימוי:  דיארמוד לורנס 
 תסריט:  פיונה סרס
 שחקנים ראשיים:  טאפנס מידלטון סלינה קאדל טום יוז קילי הוז
 מדינה:  הממלכה המאוחדת 
 שיטת הפצה:  direct-to-video 
 הקרנת בכורה:  17 במרץ 2013 
 משך הקרנה:  87 דק' 
 שפת הסרט:  אנגלית 
 סוגה:  סרט פשע 
 דף הסרט ב־IMDb
 
הגברת נעלמת (באנגלית: The Lady Vanishes) הוא סרט טלוויזיה בריטי מסוגת מתח ומסתורין. את הסרט ביים דיארמוד לורנס, בהפקה משותפת של ה-BBC ו-Masterpiece Films. הסרט מבוסס על הרומן "The Wheel Spin" מאת אתל לינה וייט. בסרט מככבים סלינה קאדל בתפקיד האישה הנעלמת מיס פרוי, טאפנס מידלטון בתפקיד אייריס קאר הצעירה (שמגלה את ההיעלמות אבל לא מתייחסים אליה ברצינות), טום יוז ואלכס ג'נינגס בתפקידי מקס הר והפרופסור, שני נוסעים אנגלים שבאים לעזרתה של אייריס. הסרט שודר לראשונה ב-17 במרץ 2013 בערוץ BBC One. נתוני הצפייה היו של 7.44 מיליון איש.
תקציר עלילה

הסרט אינו רימייק של סרטו של אלפרד היצ'קוק "הגברת הנעלמת", אלא עיבוד מחודש של הרומן, והוא נאמן יותר למקור. הסרט מתאר אשת חברה צעירה, בשם אייריס קאר, שנוסעת ברכבת ברחבי אירופה של שנות השלושים של המאה העשרים. היא חוזרת לאנגליה מקרואטיה. במהלך הנסיעה היא מגלה שאומנת אנגלייה, מיס פרוי, שנסעה איתה באותה רכבת, נעלמה באופן מסתורי. היא מגייסת לעזרתה צעיר נאה בשם מקס הר, ופרופסור מאוקספורד שנוסעים יחד ברכבת. בדומה למתואר בספר (אב בשונה מהגרסה הקולנועית משנת 1938), מיס פרוי היא אומנת כפי שהיא מציגה את עצמה ואינה סוכנת בריטית של סוכנות הביון MI6. המניע לחטיפה שלה אינו פעילותה בשירות סוכנות הביון, אלא העובדה שהיא ראתה חשוד ברצח בנסיבות שהיו פוסלות את האליבי שלו.
צוות השחקנים

טאפנס מידלטון – אייריס קאר
סלינה קאדל – מיס פרוי
טום יוז – מקס הר
אלכס ג'נינגס – הפרופסור
קילי הוז – גברת טודהנטר / לורה פרמיטר
ג'וליאן ריינד-טוט – מר טודהנטר / סר פווריל
סנדי מקדייד – גברת ברנס
פיפ טורנס – הכומר קנת' ברנס
סטפני קול – אוולין פלודפורטר
ג'מה ג'ונס – רוז פלודפורטר
בנדיקטה הנסן – הברונית
הפקה

מקום ההתרחשות של הגרסה המחודשת הוא ברכבת אקספרס מפוארת שנוסעת מקרואטיה לטריאסטה, ולא בארץ בדיונית כפי שמופיע במקור. פנים רכבת הפאר משנות השלושים של המאה העשרים, כולל קרונות שינה, קרון מסעדה, בר וטרקלין, יוצרו בבודפשט עבור הפקת הסרט.
הערות שוליים

↑  "BBC One - The Lady Vanishes". BBC.
↑  See the Director's BBC blog.
דלאי לאמה

ערך זה עוסק בתפקיד הדתי דלאי לאמה. אם התכוונתם לדלאי לאמה הנוכחי, ראו .
| --- | --- |

 איוש נוכחי:  טנזין גיאטסו
 מעון:  דרמסאלה 
 ייסוד המשרה:  המאה ה־13 
 www.dalailama.com
 
גדון דרופה, הדלאי לאמה הראשון (1391–1474)
דַּלָאִי לָאמָה (בטיבטית: ཏཱ་ལའི་བླ་མ་མ་) הוא תוארו של המנהיג הרוחני של הבודהיזם הטיבטי, ובין המאה ה-17 ועד 1959, גם תואר מנהיגה הפוליטי הרשמי של טיבט.
פירוש המילה "דלאי" בשפה המונגולית הוא "ים" (או "אוקיינוס"). "לאמה" היא הדרגה הרוחנית הגבוהה ביותר בבודהיזם הטיבטי ומשמעותה "חכמה". מכאן שפירוש התואר הוא "ים החכמה". על פי המסורת הטיבטית, הדלאי לאמה הוא גלגול נשמתו של הבודהיסטווה אַוַולוֹקִיטֶשְוַורָה. כשהוא מת, נשמתו נכנסת בגופו של תינוק שנולד, שלאחר מבדקים דתיים-מסורתיים, הופך לדלאי לאמה החדש.
מאז 17 בנובמבר 1950 מכהן בתפקיד הדלאי לאמה ה-14 טנזין גיאטסו.
היסטוריה

בטיבט היו מספר מסדרי נזירות שונים. לכל מסדר הייתה מסורת נפרדת, ביאורים שונים לבודהיזם ודרך הוראה שונה.
המסדר הגדול ביותר הוא ה"גלוגפה" ("נוהג מוסרי") המוכר כ"מסדר הכובעים הצהובים". מסדר זה נוסד במאה ה-14 על ידי ג'ה צונג חא פה, בראש המסדר עמד הלאמה של להסה.
הלאמה השלישי סונאם גיאטסו הגיע ב-1578, במסגרת הפצת הבודהיזם, למונגוליה ושם קיבל את התואר "דלאי לאמה" מידי המנהיג המונגולי אלטאן חאן.
בעקבות מאבק כוחות בין המסדר לבין מלך טיבט נמלט הדלאי לאמה הרביעי מטיבט ומת בגלות ב-1616. בשנת 1642, בסיוע כוחות מונגוליים שקיבלו על עצמם את הבודהיזם בגרסת מסדר הגולגפה, נקבע הדלאי לאמה החמישי כמנהיגה הרוחני של טיבט ושליטה הפוליטי. הוא בנה את ארמון פוטאלה בלהסה, ארמון שהפך למקום משכנם של הדלאי לאמה עד ל-1959, ולאחד מסמליה הבולטים של טיבט.
ב-1682 עם בחירת הדלאי לאמה השישי, טסאנג-יאנג גיאטסו, הוחלט כי תפקיד המנהיג הרוחני והמנהיג הפוליטי יישארו בידי אדם אחד - הוא הדלאי לאמה.
ב-17 בנובמבר 1950, בגיל חמש עשרה בלבד, הוכתר טנזין גיאטסו על ידי ממשלת טיבט לראש המדינה ולמנהיגה הרוחני הרשמי, הדלאי לאמה ה-14, במקום קודמו טובטן גיאטסו (Thubten Gyatso), שנפטר בשנת 1933. בחודש אוקטובר 1950, בעקבות המינוי שסין התנגדה לו מאוד, כבשו כוחות הצבא הסיני את טיבט. לאחר ניסיון התנקשות כושל של סין בגיאטסו וכישלון ניסיון של הטיבטים להתקומם, ברח גיאטסו לדרמסאלה שבצפון הודו ב-17 במרץ 1959, בה הוא שוהה עד היום. בדרמסלה הוקמה הממשלה הטיבטית הגולה בראשות גיאטסו, המנהלת את המאבק לשחרור טיבט ולהשגת עצמאות או לכל הפחות, אוטונומיה. ממשלת סין מחרימה את הדלאי לאמה ה-14 ומסרבת לחלוטין לשאת ולתת עמו, בשל היותו סמל למאבק לשחרור טיבט. החזקה של כתבים, תמונות או סרטים הקשורים לדלאי לאמה נחשבת בסין לעבירה פלילית חמורה שעונש כבד בצדה. גיאטסו קיבל את פרס נובל לשלום בשנת 1989 על הנהגת אופוזיציה לא אלימה (סאטיאגרהא) נגד השלטון הסיני בטיבט.
בשנת 1995 הכריז גיאטסו על גנדן צ'ואקי ניאמה, בן ה-6 אשר התגורר בטיבט, כגלגול ה-11 של הפאנצ'ן לאמה (התואר השני בחשיבותו בבודהיזם הטיבטי). בעקבות חוסר שביעות רצון של השלטון הסיני מהבחירה, נאסרו ניאמה ובני משפחתו, ומאז לא נודע מה עלה בגורלם. כתחליף, בחרו הסינים את גיאנסיאן נורבו (Gyaincain Norbu) כפאנצ'ן לאמה מטעמם, אף שמרבית הטיבטים אינם מכירים בבחירה זו.
לקריאה נוספת

חירות בגלות: אוטוביוגרפיה של הדלאי לאמה, הוצאת מודן, 2000
הדלאי למה, דזמונד טוטו, ספר האושר, תרגום:אורית הראל, הוצאת כתר, 2017
הדאלאי-לאמה, הדרך אל החירות: עיקרי תורת הבודהיזם, הוצאת מודן, 2000
שיחות עם הדלאי למה, ארווין קלר, תרגום אברם קנטור, ספריית פועלים, 1999
הערות שוליים

↑  גילי חסקין - עקרונות הבודהיזם הטיבטי
↑  הבודהיזם הטיבטי באתר פסיכודהרמה
| --- | --- |
בקרת זהויות :  NLI: 987007540970405171  BnF: cb11967186m (data)  GND: 4372025-0  LCCN: sh85035505  NKC: ph218054 
ערך זה הוא קצרמרבנושא אנשי דת. אתם מוזמנים לתרום לוויקיפדיה ו.
הדי שניידר

| --- | --- |

 לידה:  21 בספטמבר 1920 בודפשט, ממלכת הונגריה 
 פטירה:  8 ביולי 1992 (בגיל 71) מאסטריכט, הולנד 
 שם לידה:  Schneider Hedvig 
 מוקד פעילות:  הונגריה, ממלכת ארצות השפלה 
 מקום לימודים:  האקדמיה למוזיקה פרנץ ליסט בבודפשט 
 כלי נגינה:  פסנתר 
 בן או בת זוג:  Tibor Berkovits 
 פרסים והוקרה:  פרס פרנץ ליסט (1953) 
 
הדי (הדוויג) שניידר (בהונגרית: Schneider Hédy; בודפשט, 21 בספטמבר 1920 – מאסטריכט, 8 ביולי 1992) הייתה פסנתרנית יהודייה-הונגרייה זוכת פרס פרנץ ליסט (הפרס הממלכתי הגבוה ביותר בתחום המוזיקה, שמוענק על ידי הרפובליקה של הונגריה).
קורות חייה

הדי שניידר נולדה במשפחה יהודית כבתם של ינה שניידר, עובד דפוס (1885–1951) ושל אנה בראון, רוקמת. ביוזמת אמה, היא לקחה שיעורי פסנתר מגיל שש אצל מרגיט באלינט, שזיהתה מהר את הכישרון הגדול של תלמידתה.
באקדמיה למוזיקה ע"ש פרנץ ליסט למדה בין היתר אצל שני המאסטרים הגדולים לאו ויינר ולאיוש הרנאדי (במקור היימליך). העיתון "אוישאג" כתב עליה כך במרץ 1938:
"גזה בכמן והדוויג שניידר ניגנו את הסונטה לפסנתר ולכינור בדי מינור של ברהמס, בסגנון ואינטליגנציה מרהיבים, והביאו את כל יופיה של היצירה לידי ביטוי במלואו."
בשל יהדותה והחוקים ה(אנטי)יהודיים כמו החוק היהודי השני והחוק היהודי השלישי לא יכלה להופיע אחרי 1939 בפני קהל שכלל גם לא יהודים, אלא רק באירועי מוזיקה במסגרת הפעילות האמנותית של אומיקה - ההתאחדות הלאומית היהודית-הונגרית לחינוך בעיקר בתיאטרון גולדמארק, רק בפני קהל יהודי.
הקריירה שלה יצאה לדרך למעשה רק אחרי מלחמת העולם השנייה לאחר שזכתה בפרס הראשון בתחרות הבינלאומית לכינור ופסנתר מרגריט לונג-ז'אק טיבו בפריז ב-1946. היא הופיעה בסיבובי הופעות זרים רבים וקצרה הצלחה בעיקר עם הטכניקה המבריקה והידע הגדול שלה בסגנונות. היא נתנה את הקונצרט הראשון שלה בבודפשט רק בדצמבר 1946, ומשנות ה-50 נתנה קונצרטים רבים ונשמעה בקביעות ברדיו ההונגרי. ב-1954, חברת התקליטים הונגרוטון (חברת התקליטים הוותיקה ביותר בהונגריה) הקליטה את הרפסודיות של ליסט בביצועה.
להדי שניידר הייתה ידידות קרובה עם הפסנתרנית אנני פישר (יהודייה-הונגרייה גם היא). ב-1956 עזבה את הונגריה עם בעלה והתיישבה בהולנד. שם לימדה בקונסרבטוריון מאסטריכט. בעלה היה הכנר טיבור ברקוביץ'. הם התחתנו מייד אחרי המלחמה.
פרסים

הפרס הגדול מרגריט לונג-ז'אק טיבו בפריז ב-1946
פרס פרנץ ליסט (1953
לקריאה נוספת

הדי שניידר ב–geni.com
הדי שניידר בעמוד של אומיקה - ההתאחדות הלאומית היהודית-הונגרית לחינוך
נפרדים לזכרה של הדי שניידר (1 בספטמבר 1992) כתב העת מוזיקה, כרך 35, מספר 9
הערות שוליים

↑  "Szülei házasságkötési bejegyzése a Budapest VII. kerületi polgári házassági akv. 525/1913. folyószáma alatt". נבדק ב-2020-09-17.
↑  Bartha Dénes; Szabolcsi Bence (1947). "Budapesti Opera és Koncertek" (pdf). Zenei szemle 1946-47. Magyar Zeneművészek Szabadszervezete (2).
↑  "Hungaroton". אורכב מ-המקור ב-2018-09-18. נבדק ב-2020-09-17.
↑  בנצה סאבולצ'י; אלדאר טוט (1965). Zenei lexikon, III. (O–Z). Átdolgozott kiadás. Zeneműkiadó.
| --- | --- |
בקרת זהויות :  PLWABN: 9810635458805606  LCCN: n98014484  MusicBrainz: b1d3ee35-6f95-48d6-9509-8d130bf25bb4  VIAF: 73151110726837061146   WorldCat (עם VIAF): 73151110726837061146
דמבה קמארה

אבובאקר דמבה קמארה (בצרפתית: Aboubacar Demba Camara; נולד ב-7 בנובמבר 1994) הוא כדורגלן גינאי המשחק בעמדת החלוץ בפטאלינג ג'יה סיטי.
קריירה

קמארה החל לשחק כדורגל בקבוצת סאטלייט במולדתו, ובגיל 18 הגיע לצרפת והצטרף לקבוצת אז'אקסיו. תחילה שיחק בקבוצת המילואים של המועדון, ואת הופעת הבכורה שלו בליגת העל הצרפתית ערך ב-21 בספטמבר 2013, כשנכנס כמחליף בהפסד 0–2 לסטאד רן. ארבעה ימים לאחר מכן כבש את שערו הראשון בקריירה, בניצחון 2–1 על אולימפיק ליון. בסך הכל ערך קמארה 20 הופעות בליגה הבכירה בצרפת, בהן כבש שני שערים.
ביולי 2014 חתם קמארה בקבוצת גזיאנטפספור מליגת העל הטורקית, במדיה שיחק שנה וחצי וכבש ארבעה שערים ב-23 הופעות ליגה. בפברואר 2016 חתם בקבוצת FC פריז מליגת המשנה הצרפתית, ובתום העונה ירד עמה לליגה השלישית ונשאר לעונה נוספת במועדון. בקיץ 2017 חתם קמארה באנורתוסיס פמגוסטה מליגת העל הקפריסאית, ולאחר עונה אחת בה כבש שישה שערי ליגה חזר לצרפת וחתם בקבוצת טרואה מליגת המשנה. בינואר 2019 הושאל לקבוצת רד סטאר, ובתום העונה ירד עמה לליגה השלישית וחזר לטרואה.
ב-20 בספטמבר 2019 הגיע קמארה לישראל וחתם לעונה אחת בהפועל תל אביב. שלושה ימים לאחר מכן ערך את הופעת הבכורה שלו במועדון, כשפתח בהרכב בהפסד 0–3 להפועל באר שבע. ב-6 באוקטובר 2019 כבש בפנדל את שער הבכורה שלו, במשחק מול הפועל רעננה שהסתיים בתיקו 2–2. הוא שוחרר מהקבוצה בינואר 2020.
ב-29 בפברואר 2020, קמארה חתם בפטאלינג ג'יה סיטי מליגת העל המלזית.
קריירה > נבחרת לאומית

ב-6 בספטמבר 2011 ערך קמארה את הופעת הבכורה שלו בנבחרת גינאה, במשחק ידידות נגד ונצואלה. ב-28 במרץ 2017 כבש את שערו הראשון במדי הנבחרת, במשחק ידידות מול קמרון.
הערות שוליים

↑  מאור רחמני, ‏קמארה הוצג רשמית וערך אימון בכורה בהפועל ת"א, באתר ONE‏, 20 בספטמבר 2019
דמבה סק

דמבה סק (בצרפתית: Demba Seck; נולד ב-10 בפברואר 2001 בזיגינשור שבסנגל) הוא כדורגלן סנגלי המשחק בעמדת קשר הכנף בקבוצת טורינו מהסרייה א' ובנבחרת סנגל.
קריירת מועדונים

סק גדל במחלקת הנוער של ספאל. בעונת 2019/2020 הושאל לסאסו מרקוני מהליגה האיטלקית הרביעית, במדיה ערך 24 הופעות ליגה והבקיע חמישה שערים. לאחר עונה זו חזר לספאל, במדיה ערך 25 הופעות ליגה והבקיע שער אחד בסרייה ב'.
ב-31 בינואר 2022 חתם סק בטורינו מהסרייה א'. ב-27 בפברואר ערך את הופעת הבכורה שלו במועדון, כשהחליף את מרקו פיאצה בהפסד 2-1 לקליארי במסגרת המחזור ה-27 בליגה לעונת 2021/2022.
קריירה בינלאומית

ב-24 בספטמבר 2022 ערך סק את הופעת הבכורה שלו בנבחרת סנגל, בניצחון 2-0 על נבחרת בוליביה במשחק ידידות.
הערות שוליים

↑  Seck al Toro באתר הרשמי של טורינו, 31 בינואר 2022 (באיטלקית)
הארי מאד

| --- | --- |
הארי מאד בגילומו של רוג'ר סי. כרמל, 1966
הארי מאד בגילומו של רוג'ר סי. כרמל, 1966
 תוכנית טלוויזיה:  "מסע בין כוכבים: הסדרה המקורית" "מסע בין כוכבים: סדרת האנימציה" "מסע בין כוכבים: דיסקברי" "מסע בין כוכבים: מסעות קצרים"
 הופעה ראשונה:  הפרק "Mudd's Woman" מתוך "מסע בין כוכבים: הסדרה המקורית", 1966.
 מספר הופעות:  2 פרקים של "מסע בין כוכבים: הסדרה המקורית" פרק אחד של "מסע בין כוכבים: סדרת האנימציה" 2 פרקים של "מסע בין כוכבים: דיסקברי" פרק אחד של "מסע בין כוכבים: מסעות קצרים" סך הכל 6 הופעות
 גילום הדמות:  רוג'ר סי. כרמל (מסע בין כוכבים: הסדרה המקורית) ריין וילסון (מסע בין כוכבים: דיסקברי ומסע בין כוכבים: מסעות קצרים)
 דיבוב:  רוג'ר סי. כרמל (מסע בין כוכבים: סדרת האנימציה)
 מידע
 גזע:  אנושי
 מין:  זכר
 מקצוע:  אמן הונאה ומבריח
 שיוך:  אזרח
 מומחיות:  הונאה
 אזרחות:  פדרציית הכוכבים המאוחדת
 דמויות קשורות
 משפחה:  סטלה (אישה לשעבר)
 חברים:  אין
 אויבים:  ג'יימס קירק
הארקורט פנטון מאד (באנגלית: Harcourt Fenton Mudd), או בקיצור הארי מאד, הוא דמות בדיונית ביקום הבדיוני של זיכיון "מסע בין כוכבים". הוא מגולם על ידי השחקן רוג'ר סי. כרמל בשני פרקים בסדרה המקורית, וכן בפרק אחד בסדרת האנימציה (דיבוב בלבד), ועל ידי השחקן ריין וילסון בשני פרקים בסדרה דיסקברי ובפרק אחד בסדרה מסעות קצרים (וילסון גם ביים את הפרק).
ביוגרפיה בדיונית של הדמות > דיסקברי ומסעות קצרים > ראשית חייו

מאד טען שהחיים "דפקו אותו מהרגע שבו נולד", והצדיק בכך את הונאותיו הרבות. על פי סצנה שהופיעה בתסריט לפרק "Mudd's Women", אך לא בפרק עצמו הוא נולד על הכוכב אנטרס פיי IV. על פי מידע נוסף בתסריט, בזמן התרחשות הפרק הוא היה בן 47, כלומר יליד 2219.
מאד טען ששדד בנק בטאזדי על ידי שינון בעל פה של הקודים הנדרשים. בהמשך נטען כי על מנת לעשות כן היה עליו להשיג גביש זמן כמו זה שבו השתמש נגד צוות הדיסקברי.
באמצע שנות ה-50 של המאה ה-23, מאד אמור היה להינשא לסטלה גריימס, בתו של ברון נשק עשיר. בפרק "Magic to Make the Sanest Man Go Mad" בסדרה "מסע בין כוכבים: דיסקברי" התברר שסטלה לא ראתה אותו במשך שנה בעת התרחשות הפרק (סביבות 2256).
על פי מאד עצמו, הוא התאהב בסטלה, האישה היחידה שאהב. משפחתה לא קיבלה אותו, ולכן הרגיש שאין לו ברירה אלא לזכות בכבוד מצד אביה. לצורך כך לווה סכום גדול ממלווים לא-מסורתיים, וקנה לה ירח. ההונאה עבדה, אך הוא לא הצליח לעמוד בתשלומים לנושיו, ואלה החלו לרדוף אחריו. המרדף התנהל בין השאר בטריטוריה קלינגונית, שם נתפס והוכנס לכלא הקלינגוני.
כשצי הכוכבים חקר את מאד, התבררה גרסה מעט שונה של האירועים. התברר שמטרתו האמיתית הייתה סטלה עצמה, לאחר שהשיג את הנדוניה שחמד מאביה. התאוריה הייתה שבריחתו לטריטוריה הקלינגונית לא נועדה לברוח מנושיו, אלא מאביה של סטלה שהציע פרס על ראשו.
ביוגרפיה בדיונית של הדמות > דיסקברי ומסעות קצרים > בשבי הקלינגוני

מאד חלק את תא הכלא עם לוטננט אש טיילר במשך זמן מה. במטרה למנוע היווצרות חברויות בין האסירים, איפשרו השומרים הקלינגונים בכלא לאחד האסירים לבחור מי מחבריו לתא יוכה במקומו. מאד השתמש תמיד במפלט זה. בכלא החזיק מאד בחיית מחמד, חרק שאותו כינה סטיוארט, אותו אילף לגנוב חפצים קטנים כמו אוכל, לעיתים מהאסירים האחרים.
בחודש דצמבר 2256 הצטרף לתאם של מאד וטיילר קפטן גבריאל לורקה. לאחר שלורקה נחקר על ידי ל'רל התברר שמאד מרגל אחר חבריו לתא בעבור הקלינגונים, ומעביר מידע שסיפרו לו אסירים שסמכו עליו. לורקה וטיילר הצליחו להימלט מהכלא, תוך שהם משאירים מאחוריהם את מאד.
ביוגרפיה בדיונית של הדמות > דיסקברי ומסעות קצרים > הבריחה והאיחוד מחדש עם סטלה

מאד הצליח לברוח מהכלא בעזרתו של סטיוארט ואיתר את קפטן לורקה על סיפונה של הדיסקברי, הצליח לחמוק לתוכה בתוך גורמגנדר (סוג של לוויתן חלל) כשהוא מצויד במכשיר שאיפשר לו לעוות את הזמן, וניסה לגנוב את הדיסקברי במטרה לשלם כך את חובו לנושיו הקלינגונים.
לרוע מזלו של מאד, לוטננט פול סטאמטס חש בעיוות הזמן שיצר מאד, בזכות תופעת לוואי כתוצאה מהחיבור שלו להינע הנבגים של הדיסקברי והשינוי שנוצר בו בעקבותיו.
בעזרת סטאמטס הצליחו צוות הדיסקברי להתגבר על ההונאה של מאד ואיחדו אותו מחדש עם סטלה ואביה. אף על פי שמאד התבטא לגבי אהבתו אליה בלשון עבר, סטלה הייתה נחושה בדעתה לסלוח לו ולהינשא לו, כשהיא טוענת שידעה מראש באיזה אדם מדובר. אביה תמך בנישואין באומרו שיעשה הכל למען בתו. לפני שעזבו, הבטיח אביה של סטלה שישמור את הזוג יחד, ואת מאד עצמו רחוק מצי הכוכבים.
השחקן ריין וילסון הציע תאוריה לפיה הקלינגונים לא ראו במאד נכס בעל ערך, אך הבינו את כישורי ההונאה שלו ולכן שחררו אותו בתנאי שיאתר את לורקה ואת הדיסקברי, ואף ציידו אותו בגורמגנדר.
ביוגרפיה בדיונית של הדמות > דיסקברי ומסעות קצרים > נטישת סטלה והחזרה לחיי ההונאה

מעלליו הבין-כוכביים של מאד החלו לאחר שנטש את סטלה פעם נוספת, והפך לרמאי נודד ששוטט בגלקסיה והיה מעורב במעשי הונאה ומרמה, לא תמיד בהצלחה. בנקודה מסוימת לאחר שפגש בדיסקברי האשימה אותו הפדרציה בשלושים סעיפים של הברחה, עשרים סעיפים של ניסיון לרצח, ניסיון אחד לרג'יסייד ו"חדירה ללוויתן" (הגורמגנדר שהוזכר), והציעה פרס של 100,000 קרדיטים למי שיביאו למשפט. מאד ניצל את הדבר לטובתו כהרגלו, ויצר או רכש העתקים אנדרואידים של עצמו. בעודו מתחזה לציידת ראשים חייזרית ממין נקבה מכר את האנדרואידים לציידי ראשים אחרים שקיוו לקבל את הפרס עבור הארי מאד, וגילו באיחור ששילמו עבור העתק אנדרואידי.
ביוגרפיה בדיונית של הדמות > הסדרה המקורית וסדרת האנימציה

עד שנת 2266 הורשע מאד בהברחה (וקיבל מאסר על תנאי), שינוע סחורת גנובות ורכישת רכב חלל באמצעות כסף מזויף. בגין שני האחרונים נגזר על מאד לעבור טיפול פסיכיאטרי שיעילותו הופרכה רשמית. הוא החזיק ברישיון שאיפשר לו להטיס ספינת חלל, אך הרישיון נשלל ממנו בתאריך חלל 1116.4 מאחר שהשתמש בו כדי להטיס ספינה גנובה מלאה בסחורה לא חוקית.
ביוגרפיה בדיונית של הדמות > הסדרה המקורית וסדרת האנימציה > המפגש הראשון עם האנטרפרייז

מאד פגש לראשונה את צוותה של ספינת החלל אנטרפרייז בשנת 2266. מאד השתמש בסם לא חוקי מנוגה וניסה למכור שלוש נשים לקבוצה של כורי ליתיום על ריגל XII. הסם גרם למי שהתבונן בנשים לחשוב שהן יפהפיות, אף על פי שבפועל לא היו כאלה. הכורים נישאו לנשים למרות הכל, מאחר שהיו מעוניינים יותר בחברתן וביתרונות שבשותפות עם שלוש נשים מעשיות ואינטליגנטיות. הנשים שמחו לברוח מבדידותן. לפני שעזב את ריגל XII ביקש מאד מקפטן קירק להישאר על כוכב הלכת, באומרו שמדובר בעונש מספק. קירק סירב. מאד הורשע בסופו של דבר וריצה זמן מה בכלא.
בטיוטה האחרונה של הפרק "Mudd's Women" הייתה התרחשות הפוכה לפיה מאד ביקש מקירק לרצות את עונשו בכלא, ולא להישאר על הכוכב שאותו כינה "חור נשכח".
ביוגרפיה בדיונית של הדמות > הסדרה המקורית וסדרת האנימציה > מים חמים על דנב V

מאד הצליח להימלט בדרך לא ידועה, והחל מיד למכור טכנולוגיות חייזריות למספר עולמות מבלי לשלם תמלוגים לבעלי הפטנט. מעלליו אלה של מאד הסתיימו כשניסה למכור מסנתז דלק וולקני לתושבי דנב V. היוזמה לא הסתייעה מאחר שהדנביאנים יצרו קשר עם הוולקנים במטרה לוודא שלמאד יש רישיון לשווק את הטכנולוגיה, רישיון שלא היה לו.